Анықтама

Бала денсаулығын нығайтудың бір жолы —  мектепте тамақтануды дұрыс ұйымдастыру. Оқушыларды тамақтандыру жұмысы барлық санитарлық талапқа сай болуы керек. Мектебімізде 790 оқушы тамақтанады. Оның ішінде 1-4 сынып оқушылары 645, 5-11 сыныптардың ішіндегі әлеуметтік мәртебесіне қарай 145 оқушы бар. Мектеп асханасының ыстық тамақпен қамтамасыз етілуін тексеру мақсатында брокераждық комиссиямен АКТ жасалынды. Оқушылардың тамақтану кестесіне сәйкес уақытылы тамақтануы және күнделікті берілетін тамақтың сапасы, құрамы, температурасы әлеуметтік педагог пен мектеп мейірбекесі бақылап, тексеріп отырды. Әсіресе, оқушылардың денсаулығына қауіпті астардың болдырмауы мен уланудың алдын алу үшін мектептің әлеуметтік педагогы мен мейірбекесі күнделікті мәзірден сынама жүргізеді. Сонымен қатар, асхананың жалпы тазалығы, қол жуатын орынның талапқа сай болуы, асханада тиым салынған заттардың сатылымға шықпауы және асхана қызметкерлерінің жай-күйі мен санитарлық-гигиеналық талаптарға сай болуы (арнайы киім формасының болуы, тазалығы т.б.) бақылауда ұсталынады және кемшілік байқалған сәтте ескертулер беріледі. Асханада барлық санитарлық-гигиеналық талаптар сақталған.

Қаулы: Мектеп асханасының санитарлық-гигиеналық талаптары қанағаттанарлық деп табылсын.